ประกาศศูนย์รักษาความสงบประกาศศูนย์รักษาความสงบฉบับที่ ๑/๒๕๕๗เรื่องห้ามใช้อาคาร หรือเข้าไป หรืออยู่ในสถานที่ใด ๆ หรือห้ามเข้าไปในพื้นที่ใด ๆและห้ามการใช้เส้นทางคมนาคมหรือการใช้ยานพาหนะ[๑] ตามที่ได้มีประกาศสถานการณ์ฉุกเฉินที่มีความร้ายแรงในเขตพื้นที่กรุงเทพมหานคร จังหวัดนนทบุรี อำเภอลาดหลุมแก้ว จังหวัดปทุมธานีและอำเภอบางพลี จังหวัดสมุทรปราการ ลงวันที่ ๒๑ มกราคม ๒๕๕๗ ทั้งนี้ ให้มีผลบังคับใช้ระหว่างวันที่ ๒๒มกราคม ๒๕๕๗ ถึงวันที่ ๒๒ มีนาคม ๒๕๕๗ และมีข้อกำหนดออกตามความในมาตรา ๙ประกอบมาตรา ๑๑ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ลงวันที่ ๒๓ มกราคม ๒๕๕๗ นั้นเพื่อประโยชน์ในการแก้ไขปัญหาในพื้นที่ที่เกิดสถานการณ์ฉุกเฉินให้เป็นไปด้วยความเรียบร้อยและเกิดประสิทธิภาพสามารถแก้ไขสถานการณ์ฉุกเฉินให้ยุติได้โดยเร็วและป้องกันมิให้เกิดเหตุการณ์ร้ายแรงมากขึ้น อาศัยอำนาจตามข้อ ๓ ข้อ ๔ และข้อ ๖ของข้อกำหนดออกตามความในมาตรา ๙ ประกอบมาตรา ๑๑แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ หัวหน้าผู้รับผิดชอบจึงออกประกาศกำหนด ดังนี้ข้อ ๑ ห้ามบุคคลหรือกลุ่มบุคคลใดใช้อาคารหรือเข้าไป หรืออยู่ในสถานที่ หรือห้ามเข้าไปในพื้นที่ ดังต่อไปนี้เว้นแต่ได้รับอนุญาตจากพนักงานเจ้าหน้าที่(๑) ทำเนียบรัฐบาล(๒) รัฐสภา(๓) กระทรวงมหาดไทย(๔) กระทรวงพลังงาน (ศูนย์เอนเนอยี่ คอมเพล็กซ์ ถนนวิภาวดีรังสิต)(๕) ศูนย์ราชการแจ้งวัฒนะ(๖) บริษัท กสท โทรคมนาคม จำกัด (มหาชน) สำนักงานใหญ่ (แจ้งวัฒนะ)(๗) บริษัท ทีโอที จำกัด (มหาชน) (แจ้งวัฒนะ)(๘) สถานีดาวเทียมไทยคม จังหวัดนนทบุรี(๙) สถานีให้บริการภาคพื้นดินไทยคม ลาดหลุมแก้ว(๑๐) บริษัท กสท โทรคมนาคม จำกัด (มหาชน) ส่วนบริการอินเทอร์เน็ตฝ่ายสื่อสารข้อมูล (บางรัก)(๑๑) วิทยุการบินแห่งประเทศไทย(๑๒) สโมสรตำรวจ(๑๓) ส่วนราชการ รัฐวิสาหกิจ องค์กรปกครองส่วนท้องถิ่นและหน่วยงานของรัฐอื่นรวมถึงศาลและองค์กรอิสระตามรัฐธรรมนูญข้อ ๒ ห้ามบุคคลหรือกลุ่มบุคคลใดที่มีพฤติการณ์อันก่อให้เกิดความไม่สงบหรือกระทำการยั่วยุปั่นป่วนต่อการปฏิบัติงานของเจ้าหน้าที่หรือพนักงานเจ้าหน้าที่และความสงบสุขของประชาชนเข้าไปหรืออยู่ในสถานที่ หรือห้ามเข้าไปในพื้นที่ดังต่อไปนี้ เว้นแต่ได้รับอนุญาตจากพนักงานเจ้าหน้าที่(๑) ถนนราชสีมา ตั้งแต่แยกสวนรื่นฤดี ถึงแยกประชาเกษม(๒) ถนนพิษณุโลก ตั้งแต่แยกวังแดง ถึงแยกยมราช(๓) ถนนอู่ทองใน ตั้งแต่แยกอู่ทองใน ถึงลานพระราชวังดุสิตด้านหลังพระบรมรูปทรงม้า(๔) ถนนลิขิต(๕) ถนนพระราม ๕ ตั้งแต่สะพานอรทัย ถึงแยกสุโขทัย(๖) ถนนสุโขทัย ตั้งแต่แยกสวนรื่นฤดี ถึงแยกสุโขทัย(๗) ถนนราชวิถี ตั้งแต่แยกการเรือน ถึงแยกราชวิถี(๘) ถนนราชดำเนินกลาง ตั้งแต่แยกคอกวัว ต่อเนื่อง ถนนราชดำเนินนอกแยกพระรูป(๙) ถนนลูกหลวง ตั้งแต่สะพานวิศุกรรมนฤมาณ (ถนนลูกหลวงตัดถนนราชสีมา)ถึงสะพานเทวกรรม (ถนนลูกหลวงตัดถนนนครสวรรค์)(๑๐) ถนนพิชัย ตั้งแต่แยกขัตติยานี ถึงถนนราชวิถี(๑๑) ถนนนครสวรรค์ ตั้งแต่แยกพิษณุโลก ถึงสะพานเทวกรรม(๑๒) ถนนศรีอยุธยา ตั้งแต่แยกวัดเบญจมบพิตร ถึงแยกพล ๑(๑๓) ถนนนครปฐม(๑๔) ถนนกรุงเกษม ตั้งแต่แยกประชาเกษม ถึงแยกเทวกรรม(๑๕) ถนนสีลม ตั้งแต่แยกศาลาแดง ถึงแยกสีลม นราธิวาส(๑๖) ถนนพระราม ๔ ตั้งแต่แยกสามย่าน ถึงแยกวิทยุ(๑๗) ถนนราชดำริ ตั้งแต่แยกศาลาแดง ถึงแยกประตูน้ำ(๑๘) ถนนเพลินจิต ตั้งแต่แยกราชประสงค์ ถึงแยกชิดลม(๑๙) ถนนพระราม ๑ ตั้งแต่แยกเจริญผล ถึงแยกราชประสงค์(๒๐) ถนนพญาไท ตั้งแต่แยกปทุมวัน ถึงแยกสามย่าน(๒๑) ถนนรัชดาภิเษก ตั้งแต่แยกอโศก ถึงแยกอโศก เพชรบุรี(๒๒) ถนนสุขุมวิท ตั้งแต่แยกนานา ถึงปากซอยสุขุมวิท ๑๙(๒๓) ถนนราชวิถี ตั้งแต่แยกตึกชัย ถึงแยกสามเหลี่ยมดินแดง(๒๔) ถนนพหลโยธิน ตั้งแต่แยกลาดพร้าว ถึงแยกกำแพงเพชร(๒๕) ถนนแจ้งวัฒนะ ตั้งแต่แยกหลักสี่ ถึงปากซอยแจ้งวัฒนะ ๑๔(๒๖) สะพานพระราม ๘ทั้งนี้ ให้รวมถึงพื้นที่บริเวณถนน ทางเท้า คูคลอง และพื้นที่สาธารณะต่อเนื่องไปอีกในรัศมี ๕๐ เมตรข้อ ๓ ห้ามการใช้เส้นทางคมนาคมหรือการใช้ยานพาหนะ ในเส้นทางตามข้อ ๒ เว้นแต่ได้รับอนุญาตจากพนักงานเจ้าหน้าที่ข้อ ๔ ห้ามจอดยานพาหนะใดๆ กีดขวางการจราจรในเส้นทางคมนาคมในพื้นที่ที่ประกาศสถานการณ์ฉุกเฉินที่มีความร้ายแรงเว้นแต่ได้รับอนุญาตจากพนักงานเจ้าหน้าที่ข้อ ๕ ห้ามยานพาหนะใด ๆที่บรรทุกเครื่องมืออุปกรณ์ที่นำมาใช้หรือสนับสนุนเพื่อขัดขวางการปฏิบัติหน้าที่ของพนักงานเจ้าหน้าที่ในการรักษาความสงบเรียบร้อยเช่น ทราย ปูนซีเมนต์ กระสอบ ไม้ไผ่ ยางรถยนต์ หรือเครื่องขยายเสียงที่มีกำลังขยายตั้งแต่๑ กิโลวัตต์ขึ้นไป เป็นต้น ใช้เส้นทางคมนาคมในพื้นที่ที่ประกาศสถานการณ์ฉุกเฉินที่มีความร้ายแรงเว้นแต่ได้รับอนุญาตจากพนักงานเจ้าหน้าที่ข้อ ๖ ห้ามยานพาหนะใด ๆที่บรรทุกอาวุธปืน เครื่องกระสุนปืน สิ่งเทียมอาวุธปืน วัตถุระเบิด ชิ้นส่วนของอาวุธหรือวัตถุระเบิดดอกไม้เพลิง สารเคมีใด ๆ ที่อาจก่อให้เกิดอันตรายต่อชีวิตหรือร่างกายของประชาชนหรือสิ่งปฏิกูลใช้เส้นทางคมนาคมในพื้นที่ที่ประกาศสถานการณ์ฉุกเฉินที่มีความร้ายแรง เว้นแต่ได้รับอนุญาตจากพนักงานเจ้าหน้าที่ข้อ ๗ ห้ามใช้ยานพาหนะใดๆกระทำการที่เป็นการรบกวนความเป็นอยู่โดยปกติสุขของประชาชนหรืออาจก่อให้เกิดความไม่สงบเรียบร้อยหรือที่เป็นการยั่วยุหรือปั่นป่วนการปฏิบัติงานของเจ้าพนักงานหรือพนักงานเจ้าหน้าที่ในพื้นที่ที่ประกาศสถานการณ์ฉุกเฉินที่มีความร้ายแรงข้อ ๘ ห้ามผู้ขับขี่และผู้โดยสารยานพาหนะใด ๆในพื้นที่ที่ประกาศสถานการณ์ฉุกเฉินที่มีความร้ายแรง พกพาอาวุธปืนเครื่องกระสุนปืน สิ่งเทียมอาวุธปืน วัตถุระเบิด ชิ้นส่วนของอาวุธหรือวัตถุระเบิดดอกไม้เพลิง หรือสารเคมีใด ๆที่อาจก่อให้เกิดอันตรายต่อชีวิตหรือร่างกายของประชาชน เว้นแต่ได้รับอนุญาตจากพนักงานเจ้าหน้าที่ข้อ ๙ ห้ามนำรถบรรทุกน้ำมันเชื้อเพลิง แก๊สสารเคมี หรือวัตถุอันตรายใด ๆใช้เส้นทางคมนาคมในพื้นที่ที่ประกาศสถานการณ์ฉุกเฉินที่มีความร้ายแรงเว้นแต่ได้รับอนุญาตจากพนักงานเจ้าหน้าที่ข้อ ๑๐ ให้ผู้ประกอบกิจการสถานบริการน้ำมันเชื้อเพลิงหรือแก๊สในพื้นที่ที่ประกาศสถานการณ์ฉุกเฉินที่มีความร้ายแรงควบคุมการเก็บรักษาน้ำมันเชื้อเพลิง แก๊สและรถบรรทุกสิ่งดังกล่าวให้อยู่ในสภาพที่เหมาะสมและปลอดภัยให้ผู้ประกอบกิจการตามวรรคหนึ่งแจ้งให้พนักงานเจ้าหน้าที่ทราบโดยพลันเมื่อพบว่ามีการกระทำอันเป็นการยักย้ายหรือถ่ายเทน้ำมันเชื้อเพลิงหรือแก๊สที่อยู่ในความครอบครองของตนในลักษณะที่ผิดไปจากการยักย้ายหรือถ่ายเทน้ำมันเชื้อเพลิงหรือแก๊สในทางการค้าปกติของผู้ประกอบกิจการนั้นข้อ ๑๑ ให้หัวหน้าผู้รับผิดชอบหรือผู้ที่ได้รับมอบหมาย ซึ่งเป็นพนักงานเจ้าหน้าที่ชั้นสัญญาบัตรหรือเทียบเท่าเป็นผู้ดำเนินการตามประกาศนี้ข้อ ๑๒ ประกาศกำหนดนี้ให้ใช้บังคับตั้งแต่บัดนี้เป็นต้นไปประกาศณ วันที่ ๒๓ มกราคม พ.ศ. ๒๕๕๗พลตำรวจเอกอดุลย์ แสงสิงแก้วผู้บัญชาการตำรวจแห่งชาติหัวหน้าผู้รับผิดชอบปริยานุช/ผู้จัดทำ๓๐ มกราคม ๒๕๕๗จุฑามาศ/ผู้ตรวจ๒๐ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖ ง/หน้า ๑/๒๓ มกราคม ๒๕๕๗